Erling Braut Haaland

Erling Braut Haaland () er ein norsk fotballspelar som speler for den engelske klubben Manchester City og det norske landslaget.

Han er son av tidlegare landslagsspelar i fotball Alf-Inge Håland og Gry Marita Braut.Moldes stortalent kan bli solgt til Italia i Dagbladet.

Karriere
Haaland gjekk gradene som spelar i Bryne Fotballklubb og blei seld til Molde FK i januar 2017. Bryne FK hadde då sikra seg ein klausul om ein andel ved eventuelt vidaresal av spissen.Bryne kan tjene 15-20 millioner på Håland-salg VG

Haaland fekk gjennombrotet sitt på det øvste nivået i Noreg hausten 2017, og det var stilt store forventningar til han før sesongstart 2018. Mykje av sesongoppkøyringa blei spolert av at han fekk lungebetennelse og blei liggande på sjukehus medan lagkameratane spelte treningskampar. Han overtyda likevel då serien starta og spelte også for Noregs G19-landslag på vårsesongen.Moldes stjerneskudd lå flere uker på sykehus før sesongstart VG

 Klubblag 
Utanlandske fotballklubbar viste etter kvart interesse for Haaland, og etter at han hadde skåra fire mål borte mot serieleiar Brann 1. juli 2018, medgav Molde-trenar Ole Gunnar Solskjær at det var kome inn bod på den unge spissen.Erling (17) scoret fire mål foran speider fra Manchester United TV2 Det var Red Bull Salzburg som kapra underskrifta hans, og han blei knytt til klubben i starten av 2019. På våren blei det berre fem kampar fordelt på serie, cup og internasjonalt. Men frå sommaren blei han med for fullt, og han gjorde verkeleg furore på laget med svært overtydande spel og mange skåringar. 

Haaland sjokkerte fotball-Europa og skreiv seg inn i UEFA-historia då han som den yngste noko sinne, sette hat-trick i løpet av ein omgang (den fyrste) i debuten sin i Mesterligaen 17. september 2019 og slik bidrog vesentleg til at Red Bull Salzburg slo KRC Genk heile 6–2.

29. desember 2019 skreiv han under ein kontrakt med Borussia Dortmund fram til 30. juni 2024.BVB verpflichtet Erling Haaland

18. januar 2020 scora han tre mål i sin fyrste kamp for Borussia Dortmund, etter at han kom inn i det 57. speleminuttet.BVB dreht klaren Rückstand und siegt mit 5:3 in AugsburgHaaland scoret hat trick i Dortmund-debuten – matchvinner på sensasjonelt vis Etter at han seks dagar seinare følgde opp med to mål på rundt 20 minutt i sin fyrste heimekamp for klubben, representerte dette skåringsrekord per spelt tid for tysk Bundesliga med samla fem mål på 57 minutt.

18. februar 2020 skåra han to mål mot PSG i Mesterligaen og blei spelaren som raskast har skåra 10 mål i turneringa. Han brukte sju kampar, fire færre enn den førre rekorden.Ingen har scoret ti mesterliga-mål raskere enn Haaland: – En naturkraft, et dyr nrk.no Lese 19. februar 2020

 Landslag 
Erling spelte alle kampane for Noregs G19-landslag i fotball under U19-EM 2018 i Finland.G19: EM-troppen er klarUEFA: Norges resultater under U19-EM

Han blei tatt ut i Noregs tropp til U20-VM 2019 i Polen.Her er U20-landslagets VM-troppPresentasjon av U20-landslagets VM-tropp Han skåra berre i ein av dei tre kampane, mot Honduras, men til gjengjeld heile ni gonger. Trass denne ekstreme prestasjonen rauk Noreg ut etter dei tre innleiande kampane.

27. august 2019 blei han tatt ut i sin fyrste seniorlandslagstropp for  i kampane mot  og ,Her er Norges landslagstropp mot Malta og Sverige og 5. september 2019 fekk han sin fyrste landskamp for  mot Malta.Berge og King scoret da Norge slo Malta

 Prisar og utmerkingar 
Erling Braut Haaland fekk i 2018 «Nettavisen-prisen» som årets unge spelar i Eliteserien.Disse vinner Nettavisen-prisen 2018 I 2019 blei han kåra til årets spelar i Austerrike, og fekk også prisen for «årets gjennombrot» under Idrettsgallaen 2020.

 Kjelder 

Denne artikkelen bygger på «Erling Braut Haaland» frå ,  den 20. februar 2020.  

Bakgrunnsstoff


 Erling Braut Haaland i UEFA.

Kategori:Manchester City-spelarar
Kategori:Borussia Dortmund-spelarar
Kategori:Red Bull Salzburg-spelarar
Kategori:Bryne-spelarar
Kategori:Molde-spelarar
Kategori:Norske fotballspelarar
Kategori:Norske fotballspelarar i Austerrike
Kategori:Norske fotballspelarar i Tyskland
Kategori:Norske fotballspelarar i England
Kategori:Folk frå Leeds
Kategori:Norske landslagsspelarar i fotball